proxectonos/corpus_dominio_legal_administrativo_tmp huggingface dataset:
EXTRACTO da Orde do 23 de novembro de 2022 pola que amplía o gasto máximo autorizado da Orde do 3 de agosto de 2022 pola que se establecen as bases reguladoras xerais e se convocan para o ano 2022, en réxime de concorrencia competitiva, axudas para accións formativas, financiadas polo Fondo Europeo Marítimo e de Pesca (FEMP), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Consellería do Mar — III. Outras disposicións — 28/11/2022

BDNS (Identif.): 644844.
De conformidade co previsto nos artigos 17.3.b) e 20.8 da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
As confrarías de pescadores e as súas federacións, as organizacións de produtores, as cooperativas do mar, as asociacións de profesionais do sector e as demais entidades asociativas xuridicamente recoñecidas e constituídas por profesionais do sector, sempre que desenvolvan as súa actividades profesionais no sector pesqueiro e teñan a sede social na Comunidade Autónoma de Galicia. Estas entidades poderán concorrer de xeito individual ou conxuntamente, como unha agrupación de entidades.
Segundo.
Obxecto
Accións formativas, financiadas polo FEMP, que contribúan ao desenvolvemento da formación profesional, das novas competencias profesionais e da formación permanente do sector pesqueiro.
Terceiro.
Bases reguladoras
Orde do 3 de agosto de 2022 pola que se establecen as bases reguladoras xerais e se convocan para o ano 2022, en réxime de concorrencia competitiva, axudas para accións formativas, financiados polo Fondo Europeo Marítimo e de Pesca (FEMP), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Cuarto.
Contía
O importe máximo das subvencións que se concedan en 2022 será de 707.000,00 euros repartidos en dúas anualidades, correspondéndolle 257.000,00 euros á anualidade 2022 e 450.000,00 euros á anualidade 2023, repartidos nas seguintes anualidades e partidas orzamentarias:
Logo da ampliación do crédito máximo destinado a financiar estas axudas para accións formativas, con cargo á aplicación orzamentaria 15.03.422K.770.0, código de proxecto 201600289, na anualidade 2023 da convocatoria 2022, por un importe de 119.000,00 euros, o crédito orzamentario queda repartido nas seguintes anualidades e partidas orzamentarias:
Quinto.
Prazo de presentación de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 23 de novembro de 2022
RESOLUCIÓN do 17 de novembro de 2022 pola que se publica a concesión dos premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2021/22 en centros públicos de Galicia, convocados pola Orde do 21 de xullo de 2022 (Diario Oficial de Galicia do 10 de agosto).
Consellería de Cultura, Educación, Formación Profesional e Universidades — III. Outras disposicións — 28/11/2022

A Orde do 21 de xullo de 2022 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2021/22 en centros públicos de Galicia, establece, no seu artigo 14, que unha vez efectuada a selección, a Comisión Avaliadora elevará, a través da Dirección Xeral Formación Profesional, un informe-proposta ao conselleiro de Cultura, Educación, Formación Profesional e Universidades, para a adxudicación dos premios mediante a correspondente resolución para a súa publicación no Diario Oficial de Galicia.
Unha vez publicada a listaxe provisional de solicitudes admitidas e excluídas nos premios fin de carreira e vista a acta coa proposta definitiva da Comisión Avaliadora de adxudicación dos premios fin de carreira, e por proposta da directora xeral de Formación Profesional,
Primeiro. Conceder os premios fin de carreira da Comunidade Autónoma de Galicia, para o alumnado que rematou os seus estudos de ensinanzas artísticas superiores no curso 2021/22 en centros públicos de Galicia, ao alumnado que figura no anexo I desta resolución.
Segundo. Publicar no anexo II a listaxe das persoas que non obtiveron premio fin de carreira segundo as bases reguladoras da Orde do 21 de xullo de 2022.
Terceiro. Contra esta resolución de adxudicación de premios, que esgota a vía administrativa, as persoas afectadas poderán interpor recurso potestativo de reposición ante o conselleiro de Cultura, Educación, Formación Profesional e Universidades no prazo dun mes contado a partir do día seguinte ao da publicación desta resolución no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, segundo o previsto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de novembro de 2022
Modalidade de Arte Dramática
Modalidade de Conservación e Restauración de Bens Culturais
Modalidade de Deseño
Modalidade de Música
Modalidade de Arte Dramática
Modalidade de Deseño
Modalidade de Música
ORDE do 17 de novembro de 2022 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación, Formación Profesional e Universidades — III. Outras disposicións — 28/11/2022

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes esfectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de novembro de 2022
RESOLUCIÓN do 11 de agosto de 2022, da Dirección Xeral de Emerxencias e Interior, pola que se modifica a Resolución do 6 de xuño de 2022 pola que se acorda outorgar o distintivo de permanencia ao persoal dos distintos corpos de Policía local dos concellos de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 30/08/2022

Mediante a Resolución do 6 de xuño de 2022, da Dirección Xeral de Emerxencias e Interior, publicada no Diario Oficial de Galicia número 118, do 21 de xuño, outorgouse o distintivo de permanencia ao persoal das policías locais que cumpriu 25 anos de servizo nos corpos da policía local, segundo as certificacións remitidas polos respectivos concellos de pertenza, tanto respecto do tempo de servizos como do resto de requisitos exixidos no artigo 93 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais.
Con data do 18 de xullo de 2022, recibiuse na Dirección Xeral de Emerxencias e Interior un escrito do Concello de Lugo, no cal comunican que na certificación inicial remitida se omitiu por erro unha persoa que cumpre os requisitos para o outorgamento do distintivo de permanencia.
Por este motivo,
Modificar o anexo da Resolución do 6 de xuño de 2022, da Dirección Xeral de Emerxencias e Interior, publicada no Diario Oficial de Galicia número 118, do 21 de xuño, incluíndo na listaxe correspondente ao Concello de Lugo a seguinte persoa:
Santiago de Compostela, 11 de agosto de 2022
RESOLUCIÓN do 21 de marzo de 2022 pola que se fan públicas as axudas concedidas ao abeiro da Resolución do 8 de xuño de 2021 pola que se aproban as bases reguladoras para a concesión de axudas, en réxime de concorrencia non competitiva, para a adquisición e instalación de dispositivos de medición do caudal por comunidades de usuarios de abastecemento para consumo humano na Comunidade Autónoma de Galicia, e se convoca para o ano 2021 (código de procedemento AU301B).
Augas de Galicia — III. Outras disposicións — 30/03/2022

O 23.6.2021 publicouse no
Diario Oficial de Galicia
a Resolución do 8 de xuño de 2021 pola que se aproban as bases reguladoras para a concesión de axudas en réxime de concorrencia non competitiva, para a adquisición e instalación de dispositivos de medición do caudal por comunidades de usuarios de abastecemento para consumo humano na Comunidade Autónoma de Galicia, e se convocan para o ano 2021 (código de procedemento administrativo AU301B).
A Dirección de Augas de Galicia, por delegación da Presidencia de Augas de Galicia, ditou resolución de concesión de axudas aos beneficiarios.
Segundo o recollido na Resolución do 8 de xuño de 2021, citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As axudas fináncianse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia.
De conformidade co previsto nos artigos 13 e 23 da Resolución do 8 de xuño de 2021, xa citada,
Facer público no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 21 de marzo de 2022
EXTRACTO da Orde do 17 de marzo de 2022 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2022 (código de procedemento PL400A).
Consellería de Cultura, Educación e Universidade — III. Outras disposicións — 30/03/2022

BDNS (Identif.): 617268.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
1. As entidades locais de Galicia, excluídas as deputacións provinciais.
2. Os agrupamentos de concellos para a realización dun proxecto común. As súas entidades integrantes nomearán unha entidade representante única que actuará como coordinadora e interlocutora coa Secretaría Xeral de Política Lingüística e que será a receptora da asignación económica.
Segundo.
Obxecto
O obxecto desta orde é aprobar as bases e convocar as axudas, en réxime de concorrencia competitiva, destinadas a fomentar a prestación dun servizo lingüístico, mediante a súa creación ou o mantemento ou reforzamento dos existentes, ou a promover a planificación e o desenvolvemento de programas de dinamización da lingua galega, para o ano 2022, en concellos ou en agrupamentos de concellos con poboación igual ou superior aos 3.000 habitantes (código de procedemento administrativo PL400A).
Terceiro.
Bases reguladoras
Orde do 17 de marzo de 2022 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2022 (código de procedemento PL400A).
Publicadas en el
Diario Oficial de Galicia.
Cuarto.
Contía
Importe total da convocatoria: 350.000 euros.
Quinto.
Prazo de presentación de solicitudes
Un mes contado desde o día seguinte ao da publicación da Orde do 17 de marzo de 2022 no
Diario Oficial de Galicia
.
Santiago de Compostela, 17 de marzo de 2022
RESOLUCIÓN do 22 de marzo de 2022, da Dirección Xeral de Emprego, Traballo Autónomo e Economía Social, pola que se fai pública a listaxe das entidades cooperativas e asociacións de cooperativas que cumpriron coa obriga do depósito de contas anuais e contas anuais consolidadas do exercicio 2020.
Consellería de Emprego e Igualdade — III. Outras disposicións — 30/03/2022

De conformidade co disposto no artigo 97.2 do Regulamento do Rexistro de Cooperativas de Galicia, aprobado polo Decreto 430/2001, do 18 de decembro (DOG núm. 31, do 12 de febreiro de 2002), faise público que esta dirección xeral resolveu publicar a listaxe das entidades cooperativas e asociacións de cooperativas que cumpriron coa obriga do depósito das contas anuais e contas anuais consolidadas correspondentes ao exercicio 2020.
Santiago de Compostela, 22 de marzo de 2022
EXTRACTO da Resolución do 28 de xullo de 2022 pola que se establecen as bases reguladoras que rexerán a concesión das axudas destinadas a sufragar os danos sufridos en establecementos comerciais, industriais, turísticos e mercantís, derivados dos incendios que se produciron en Galicia durante o mes de xullo de 2022, segundo o Decreto 130/2022, do 21 de xullo, de medidas urxentes de axuda para a reparación dos danos causados polos incendios que se produciron en Galicia durante o mes de xullo de 2022, e se procede á súa convocatoria (código de procedemento IG100A).
Instituto Galego de Promoción Económica — III. Outras disposicións — 29/07/2022

BDNS (Identif.): 641575.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas axudas as persoas físicas ou xurídicas, titulares dos establecementos comerciais, mercantís, industriais e turísticos en que se producisen os danos derivados directamente dos incendios ou da súa extinción.
Segundo.
Obxecto
As axudas outorgaranse de forma directa por mor do interese público, social e humanitario derivados das excepcionais circunstancias que concorren neste caso, e concederanse nos termos e condicións que se establecen nas bases, amparadas no previsto na sección 8 do Regulamento (UE) nº 651/2014, da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado, relativa ás axudas destinadas a reparar os prexuízos causados por determinados desastres naturais.
Terceiro.
Bases reguladoras
Resolución do 28 de xullo de 2022 pola que se establecen as bases reguladoras que rexerán a concesión das axudas destinadas a sufragar os danos sufridos en establecementos comerciais, industriais, turísticos e mercantís, derivados dos incendios que se produciron en Galicia durante o mes de xullo de 2022, segundo o Decreto 130/2022, do 21 de xullo, de medidas urxentes de axuda para a reparación dos danos causados polos incendios que se produciron en Galicia durante o mes de xullo de 2022, e se procede á súa convocatoria (código de procedemento IG100A).
Cuarto.
Importe
O crédito dispoñible para concesións nesta convocatoria aboaranse con cargo á aplicación orzamentaria 06.A1.741A.7701 por un importe de 1.000.000 € con cargo ao ano 2022.
Quinto.
Prazo de presentación de solicitudes
O prazo de presentación de solicitudes será dun mes desde o día seguinte ao da publicación da resolución de convocatoria no
Diario Oficial de Galicia
.
Santiago de Compostela, 28 de xullo de 2022
RESOLUCIÓN do 22 de marzo de 2022, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B) (Diario Oficial de Galicia número 243, do 21 de decembro).
Consellería de Medio Ambiente, Territorio e Vivenda — III. Outras disposicións — 30/03/2022

O artigo 19 da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B) establece que no prazo máximo de tres meses contados desde a data de resolución das concesións se publicará no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B), segundo o anexo desta resolución.
Santiago de Compostela, 22 de marzo de 2022
Norma reguladora: Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B).
Crédito orzamentario: 25.000 euros.
Aplicación orzamentaria: 08.03.541B-760.0 dos orzamentos xerais da Comunidade Autónoma de Galicia para o ano 2022.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2022.
Expediente, entidades beneficiarias, aplicación orzamentaria, importe adxudicado:
CORRECCIÓN DE ERROS. Orde do 23 de novembro de 2021 pola que se modifica a Orde do 22 de xullo de 2021, de modificación das unidades e dos postos de traballo docentes dos centros públicos dependentes desta consellería nos niveis de educación infantil, educación primaria e educación especial, e a Orde do 26 de xullo de 2021 pola que se desenvolve o Decreto 107/2021, do 1 de xullo, polo que se transforman institutos de educación secundaria en centros integrados de formación profesional e se trasladan ensinanzas.
Consellería de Cultura, Educación e Universidade — III. Outras disposicións — 30/03/2022

Advertidos erros na orde que se cita, publicada no Diario Oficial de Galicia número 231, do 1 de decembro de 2021, cómpre efectuar as seguintes correccións:
Na páxina 58596, no anexo, na fila do concello de Coirós, na columna de Localidade, onde di: «Coirós (San Xulián)», debe dicir: «Lesa (Santa Mariña)», e na columna de Centro, onde di: «EEI de Coirós de Arriba», debe dicir: «EEI de Coirós».
RESOLUCIÓN do 22 de marzo de 2022, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C) (Diario Oficial de Galicia número 243, do 21 de decembro).
Consellería de Medio Ambiente, Territorio e Vivenda — III. Outras disposicións — 30/03/2022

O artigo 19 da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C) establece que no prazo máximo de tres meses contados desde a data de resolución das concesións se publicará no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C), segundo o anexo desta resolución.
Santiago de Compostela, 22 de marzo de 2022
Norma reguladora: Orde do 3 de decembro de 2021 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C).
Crédito orzamentario: 45.000 euros.
Aplicación orzamentaria: 08.03.541B-780.0 dos orzamentos xerais da Comunidade Autónoma de Galicia para o ano 2022.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2022.
Expediente, entidades beneficiarias, aplicación orzamentaria, importe adxudicado:
EXTRACTO da Resolución do 18 de xullo de 2022 pola que se dá publicidade do acordo do Consello de Dirección que aproba as bases reguladoras dos obradoiros á dixitalización Industria 4.0 para o ano 2022, cofinanciadas no marco do programa operatifo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG300C).
Instituto Galego de Promoción Económica — III. Outras disposicións — 29/07/2022

BDNS (Identif.): 641075.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Beneficiarios
Os organismos intermedios de carácter empresarial de Galicia. Entenderanse como tales para os efectos destas axudas:
a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa, clústeres empresariais ou hubs de innovación dixital, ao abeiro da Estratexia galega de HID.
b) Centros tecnolóxicos e centros de apoio á innovación tecnolóxica domiciliados en Galicia e que estean inscritos no rexistro establecido para o efecto polo Ministerio de Ciencia e Innovación (Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros, BOE nº 20, do 23 de xaneiro de 2009).
Segundo.
Obxecto
O procedemento de concesión tramitarase en réxime de concorrencia competitiva. Os obradoiros concíbense como espazos de encontro entre empresas para explorar solucións tecnolóxicas e vías de colaboración que dean lugar a proxectos de implementación de ferramentas dixitais colaborativas sectoriais susceptibles de optar ás axudas establecidas nestas bases ou noutras convocatorias, ou ben oportunidades de hibridación intersectorial.
Terceiro.
Bases reguladoras
Resolución do 18 de xullo de 2022 pola que se dá publicidade do acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 para o ano 2022, cofinanciadas no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG300C).
Cuarto.
Importe
Os créditos dispoñibles para as concesións na convocatoria da liña IG239 Obradoiros aboaranse con cargo á aplicación orzamentaria 06.A1.741.A.7810 e polos seguintes importes e distribución plurianual: 20.000 € con cargo ao ano 2022 e 380.000 € con cargo ao ano 2023.
Quinto.
Prazo de presentación de solicitudes
O prazo de presentación de solicitudes comezará o día seguinte ao da publicación da resolución de convocatoria no
Diario Oficial de Galicia
e rematará o 8 de setembro de 2022.
Santiago de Compostela, 18 de xullo de 2022
EXTRACTO da Orde do 28 de xullo de 2022 mediante a que se establecen as bases reguladoras e a convocatoria das axudas previstas polo Decreto 130/2022, do 21 de xullo, de medidas urxentes de axuda para a reparación de danos causados polos incendios que se produciron en Galicia durante o mes de xullo de 2022, destinadas a titulares de terreos cinexéticos ordenados (Tecor) de Galicia afectados polos incendios, no ámbito da competencia desta consellería (código de procedemento MT100A).
Consellería de Medio Ambiente, Territorio e Vivenda — III. Outras disposicións — 29/07/2022

BDNS (Ident.) 641518.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Entidades beneficiarias
Poderán acollerse a estas axudas as persoas titulares de terreos cinexéticos ordenados (Tecor) de Galicia, regulados no artigo 13 da Lei 13/2013, do 23 de decembro, de caza de Galicia, afectados pola vaga de incendios que se produciron en Galicia no mes de xullo de 2022.
Segundo.
Obxecto
Esta orde ten por obxecto o establecemento de axudas específicas para sufragar os gastos derivados das actuacións que se leven a cabo para paliar os danos causados nos terreos cinexeticamente ordenados como consecuencia dos incendios que se produciron durante o mes de xullo do ano 2022 en Galicia (código de procedemento MT100A).
Terceiro.
Bases reguladoras e convocatoria
Orde do 28 de xullo de 2022 mediante a que se establecen as bases reguladoras e a convocatoria das axudas previstas polo Decreto 130/2022, do 21 de xullo, de medidas urxentes de axuda para a reparación de danos causados polos incendios que se produciron en Galicia durante o mes de xullo de 2022, destinadas a titulares de terreos cinexéticos ordenados (Tecor) de Galicia afectados polos incendios, no ámbito da competencia desta consellería (código de procedemento MT100A).
Cuarto.
Contía
O importe asignado é de trescentos mil euros (300.000 €).
Establécense as seguintes contías do investimento subvencionable para cada unha das actuacións que se realicen:
a) A axuda económica para actuacións de recuperación de hábitats e protección do solo, cun límite máximo por entidade de 30.000 euros.
b) A axuda económica para a recuperación de infraestruturas, cun límite máximo por entidade de 12.000 euros.
A porcentaxe da axuda poderá chegar ata o 100 % do custo dos investimentos.
Quinto.
Prazo de presentación de solicitudes
O prazo de presentación das solicitudes de axuda será dun mes a partir do día seguinte ao da publicación desta orde no DOG.
Entenderase como último día do prazo o correspondente ao mesmo ordinal do día seguinte da publicación da orde no
Diario Oficial de Galicia
. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 28 de xullo de 2022
RESOLUCIÓN do 20 de xullo de 2022, da Dirección Xeral de Comercio e Consumo, pola que se dá publicidade da addenda ao acordo de colaboración coa entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Vicepresidencia Primeira e Consellería de Economía, Industria e Innovación — III. Outras disposicións — 29/07/2022

De conform
idade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á addenda do 14 de xuño de 2022 ao acordo de colaboración entre a Vicepresidencia Primeira e Consellería de Economía, Industria e Innovación e a entidade pública instrumental Axencia Galega de Infraestruturas para a realización das actuacións precisas para a ampliación das instalacións do Instituto Feiral de Vigo (Ifevi).
Actividade: a execución do proxecto de ampliación das instalacións do Instituto Feiral de Vigo (Ifevi).
Natureza e alcance da addenda ao acordo de colaboración: a encomenda ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Prazo de vixencia: a eficacia da addenda ao acordo de colaboración para a xestión das actuacións precisas para realizar a ampliación das instalacións do Instituto Feiral de Vigo (Ifevi) estenderase ata o 30 de setembro de 2022.
Santiago de Compostela, 20 de xullo de 2022
RESOLUCIÓN do 16 de marzo de 2022 pola que se dá publicidade da addenda de modificación do punto quinto da Resolución do 10 de xuño de 2021, de encomenda a Galaria, Empresa Pública de Servizos Sanitarios, S.A., como medio propio personificado, para a xestión dos servizos de contact center relacionados co teléfono 881 00 20 21 e outros servizos telefónicos do Servizo Galego de Saúde relacionados coa COVID-19.
Consellería de Sanidade — III. Outras disposicións — 31/03/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte addenda á citada Resolución do 10 de xuño de 2021, que, con relación ás restantes características, mantén as sinaladas na Resolución de publicidade do 17 de xuño de 2021 (DOG núm. 124, do 1 de xuño):
– Addenda do 23 de decembro de 2021 de modificación do punto quinto da Resolución do 10 de xuño de 2021, do conselleiro de Sanidade e presidente do Servizo Galego de Saúde, de encomenda a Galaria, Empresa Pública de Servizos Sanitarios, S.A., como medio propio personificado, para a xestión dos servizos de contact center relacionados co teléfono 881 00 20 21 e outros servizos telefónicos do Servizo Galego de Saúde relacionados coa COVID-19.
– Obxecto: a addenda ten por obxecto modificar o punto quinto da Resolución do 10 de xuño de 2021, no cal se establece que:
«O importe da encomenda é de 1.211.338 € e aboarase a Galaria con cargo á aplicación orzamentaria do Servizo Galego de Saúde 5001.412A.441.15, logo de presentación da xustificación dos gastos.
Para os efectos desta encomenda, teranse en conta os gastos das actuacións levadas a cabo desde o 1 de xaneiro de 2021».
Santiago de Compostela, 16 de marzo de 2022
RESOLUCIÓN do 29 de marzo de 2022, da Secretaría Xeral Técnica da Consellería de Emprego e Igualdade, pola que se dá publicidade do convenio de colaboración asinado coa Universidade da Coruña para a realización dun proxecto de xeración de coñecemento sobre as necesidades de formación no mercado laboral, no marco do Plan de recuperación, transformación e resiliencia.
Consellería de Emprego e Igualdade — III. Outras disposicións — 31/03/2022

O Consello Europeo aprobou o pasado 21 de xullo de 2020 o instrumento financeiro NextGenerationEU, que inclúe como elemento central un mecanismo para a recuperación e a resiliencia; e, con data do 27 de abril de 2021, por acordo do Consello de Ministros, aprobouse o proxecto do Plan de recuperación, transformación e resiliencia para España.
No marco dese Plan de recuperación, transformación e resiliencia, a Consellería de Emprego e Igualdade articulou, entre outros instrumentos xurídicos, programas mediante convenios de colaboración con financiamento da Unión Europea-NextGenerationEU, o que determina a necesidade da súa publicación.
En consecuencia, a través desta resolución, dáse publicidade ao convenio de colaboración asinado entre a Consellería de Emprego e Igualdade e a Universidade da Coruña para a realización dun proxecto de xeración de coñecemento sobre as necesidades de formación no mercado laboral, no marco do Plan de recuperación, transformación e resiliencia, financiado pola Unión Europea-NextGenerationEU, coas seguintes características:
– Obxecto do convenio: establecer as condicións polas que se rexerá a colaboración entre a Consellería de Emprego e Igualdade e a Universidade de Santiago de Compostela, para a realización do proxecto de investigación e xeración de coñecemento sobre as necesidades de formación no mercado laboral e de elaboración dos contidos formativos/programas formativos/plans de formación para actualizar e adecuar a oferta de formación para o emprego, e co obxectivo conxunto de mellorar as competencias profesionais da poboación activa.
– Prazo de vixencia: desde a súa sinatura ata o 31 de decembro de 2022.
– Importe: a Consellería de Emprego e Igualdade achegará a cantidade total de 57.776 euros con cargo á aplicación orzamentaria 11.05.323A.227.06 (código de proxecto 2022 00093) dos orzamentos xerais da Comunidade Autónoma de Galicia para o financiamento do obxecto do convenio e no marco do Plan de recuperación, transformación e resiliencia, financiado pola Unión Europea-NextGenerationEU.
– Data da sinatura: 29 de marzo de 2022.
Santiago de Compostela, 29 de marzo de 2022
RESOLUCIÓN do 29 de marzo de 2022, da Secretaría Xeral Técnica da Consellería de Emprego e Igualdade, pola que se dá publicidade ao convenio de colaboración asinado entre esta consellería e a entidade Cruz Vermella para o desenvolvemento e execución dun programa de formación e inserción para mulleres vítimas de violencia de xénero ou de trata e explotación sexual con compromiso de contratación, no marco do Plan de recuperación, transformación e resiliencia-financiado pola Unión Europea-Next Generation EU.
Consellería de Emprego e Igualdade — III. Outras disposicións — 31/03/2022

O Consello Europeo aprobou o pasado 21 de xullo de 2020 o instrumento financeiro Next Generation EU, que inclúe como elemento central un Mecanismo para a recuperación e a resiliencia e, o 27 de abril de 2021, por acordo do Consello de Ministros aprobouse o proxecto de Plan de recuperación, transformación e resiliencia para España.
No marco do dito Plan de recuperación, transformación e resiliencia, a Consellería de Emprego e Igualdade articulou programas mediante convenios de colaboración con financiamento da Unión Europea-Next Generation EU, o que determina a necesidade da súa publicación.
En consecuencia, a través desta resolución dáse publicidade ao convenio de colaboración asinado entre a Consellería de Emprego e Igualdade e a entidade Cruz Vermella para o desenvolvemento e execución dun programa de formación e inserción para mulleres vítimas de violencia de xénero ou de trata e explotación sexual con compromiso de contratación. Plan de recuperación, transformación e resiliencia-financiado pola Unión Europea-Next Generation EU, coas seguintes características:
– Obxecto do convenio: establecer as liñas que rexerán a colaboración entre a Consellería de Emprego e Igualdade e a Cruz Vermella para o deseño, desenvolvemento, realización e seguimento do programa de formación e inserción para mulleres vítimas de violencia de xénero ou de trata e explotación sexual con compromiso de contratación, cuxo obxectivo é a atención personalizada ás mulleres que participen, e cuxo fin último é mellorar a súa empregabilidade e promover a súa inserción laboral.
– Prazo de vixencia: desde a súa sinatura ata o 31 de decembro de 2023.
– Importe: cincocentos sesenta mil euros (560.000 €), distribuídos en dúas anualidades: 2022, douscentos oitenta mil euros (280.000 €), e 2023, douscentos oitenta mil euros (280.000 €), con cargo á aplicación orzamentaria 11.02.313D.481.3 (proxecto 2022 00102 (MRR, Formación e apoio ás vítimas de violencia de xénero).
– Data de sinatura: 29 de marzo de 2022.
Santiago de Compostela, 29 de marzo de 2022
RESOLUCIÓN do 19 de xullo de 2022, da Dirección Xeral de Patrimonio Natural, pola que se fai pública a inclusión dunha árbore no Catálogo galego de árbores senlleiras.
Consellería de Medio Ambiente, Territorio e Vivenda — III. Outras disposicións — 28/07/2022

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Facer pública a inclusión da seguinte árbore no Catálogo galego de árbores senlleiras, mediante a Resolución do 30 de xuño de 2022, da Dirección Xeral de Patrimonio Natural:
Data da solicitude: 9.3.2022.
Código: 161A.
Nome da árbore: Magnolio de Tabagón.
Especie:
Magnolia x soulangeana Soul.-Bod
.
Localidade: San Miguel de Tabagón.
Concello: O Rosal.
Provincia: Pontevedra.
Coordenadas X/Y (UTM ETRS89 fuso 29): 515.086/4.640.619.
Motivo da catalogación: dendrometría, porte e estética.
Santiago de Compostela, 19 de xullo de 2022
RESOLUCIÓN do 13 de xullo de 2022 pola que se publica o resultado do proceso de selección da convocatoria de subvencións para proxectos de creación, mellora e ampliación de servizos básicos locais en aldeas modelo e ámbitos territoriais vinculados aos instrumentos de recuperación da terra agraria, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020. Convocatoria 2022 (código de procedemento MR711D).
Axencia Galega de Desenvolvemento Rural — III. Outras disposicións — 28/07/2022

Mediante a Resolución do 29 de decembro de 2021 aprobáronse as bases reguladoras das subvencións para proxectos de creación, mellora e ampliación de servizos básicos locais en aldeas modelo e ámbitos territoriais vinculados aos instrumentos de recuperación da terra agraria, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e convocáronse as correspondentes ao ano 2022 (DOG núm. 16, do 25 de xaneiro de 2022), modificada mediante a Resolución do 22 de febreiro de 2022 (DOG núm. 39, do 25 de febreiro).
Para o financiamento da convocatoria está prevista unha dotación orzamentaria de 1.093.333,00 €, con cargo á conta orzamentaria 14-A1-712A-760.0 dos orzamentos da Axencia Galega de Desenvolvemento Rural, cofinanciada con Feader (75 %), con fondos da Administración xeral do Estado (7,5 %) e da Xunta de Galicia (17,5 %).
O 6 de xuño de 2022, a directora xeral da Axencia Galega de Desenvolvemento Rural, no exercicio das competencias atribuídas en virtude do Acordo do Consello de Dirección, do 11 de xullo de 2013 (Resolución do 24 de xullo de 2013; DOG núm. 148, do 5 de agosto), resolveu a citada convocatoria.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no
Diario Oficial de Galicia
a relación das subvencións concedidas ao abeiro da Resolución do 29 de decembro de 2021 pola que se aproban as bases reguladoras das subvencións para proxectos de creación, mellora e ampliación de servizos básicos locais en aldeas modelo e ámbitos territoriais vinculados aos instrumentos de recuperación da terra agraria, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e anuncia a convocatoria para o ano 2022, segundo o documento anexo.
Santiago de Compostela, 13 de xullo de 2022
RESOLUCIÓN do 16 de xuño de 2022, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2022.
Consellería de Sanidade — III. Outras disposicións — 30/06/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería da Xunta de Galicia a obriga de publicar, no
Diario Oficial de Galicia,
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no primeiro cuadrimestre do ano 2022, que se incorpora como anexo a esta resolución.
Santiago de Compostela, 16 de xuño de 2022
RESOLUCIÓN do 18 de novembro de 2022 pola que se amplía a dotación orzamentaria da Resolución do 28 de xullo de 2022 pola que se establecen as bases reguladoras e a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o mes de xullo de 2022 (código de procedemento VI100B).
Instituto Galego da Vivenda e Solo — III. Outras disposicións — 24/11/2022

O 29 de xullo de 2022 publicouse no
Diario Oficial de Galicia
a Resolución do 28 de xullo de 2022 pola que se establecen as bases reguladoras e a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o mes de xullo de 2022.
No punto primeiro do ordinal trixésimo da devandita resolución indícase que as subvencións previstas nesta convocatoria se farán efectivas con cargo á aplicación orzamentaria 08.81.451A.780.9, por importe de:
– 1.800.000 € para a anualidade 2022.
– 1.000.000 € para a anualidade 2023.
– 400.000 € para a anualidade 2024.
Non obstante, no punto segundo da citada resolución sinálase que as contías establecidas nesta convocatoria poderán ser obxecto de ampliación por resolución da persoa titular da Dirección Xeral do Instituto Galego da Vivenda e Solo, a cal terá efecto logo da súa publicación no
Diario Oficial de Galicia
, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Tendo en conta que o número de solicitudes presentadas e susceptibles de obter a axuda supera o importe do crédito orzamentario previsto para a convocatoria correspondente á anualidade 2022, é necesaria a ampliación da dotación orzamentaria para poder atendelas, dada a existencia de crédito para poder realizala.
De conformidade co artigo 30.2 do Regulamento da Lei 9/2007, do 13 de xuño, de subvencións de Galicia, e co punto segundo do citado ordinal, é competente para ditar esta resolución a persoa titular da Dirección Xeral do Instituto Galego da Vivenda e Solo.
Polo exposto,
Ampliar a dotación orzamentaria, na anualidade 2022, para a convocatoria de axudas destinadas á reparación dos danos causados nas vivendas e no seu enxoval doméstico polos incendios que se produciron en Galicia durante o mes de xullo de 2022.
O incremento da dotación para a anualidade 2022 será de 210.624,11 €.
En consecuencia, a contía máxima das subvencións que se poderán conceder con cargo a esta anualidade será de 2.010.624,11 €.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 18 de novembro de 2022
CORRECIÓN DE ERROS. Resolución do 3 de novembro de 2022 pola que se convoca, para o ano 2022, o procedemento de concorrencia competitiva para a selección dunha entidade colaboradora para a xestión do Programa da aceleradora cultural de proxectos musicais ao abeiro dos fondos NextGenerationEU e do Mecanismo de recuperación e resiliencia do Regulamento (UE) 2021/241 (código de procedemento CT402G).
Axencia Galega das Industrias Culturais — III. Outras disposicións — 24/11/2022

Advertido erros na citada resolución, publicada no Diario Oficial de Galicia número 218, do 16 de novembro de 2022, cómpre facer a oportuna corrección:
Na páxina 59417, no cadro Aceleradora Cultural de Proxectos Musicais, onde di:
Debe dicir:
CORRECCIÓN DE ERROS. Resolución do 15 de novembro de 2022 pola que se recoñecen as persoas deportistas de alto nivel, alto rendemento e rendemento deportivo de base de Galicia e diferentes colectivos deportivos, así como as solicitudes desestimadas e a causa.
Vicepresidencia Segunda e Consellería de Presidencia, Xustiza e Deportes — III. Outras disposicións — 24/11/2022

Advertido erro na citada resolución, publicada no
Diario Oficial de Galicia
número 223, do mércores 23 de novembro de 2022, cómpre facer a seguinte a corrección:
Na páxina 60647, na táboa do anexo, na columna de vixencia, en todas as filas onde di: «15.11.2007», debe dicir: «15.11.2027».
ORDE do 15 de novembro de 2022 pola que se modifica a relación de postos de traballo do Instituto de Medicina Legal de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 24/11/2022

Mediante a Orde do 18 de febreiro de 2015, da Vicepresidencia e Consellería de Presidencia, Administracións Públicas e Xustiza, publicouse a relación de postos de traballo do Instituto de Medicina Legal de Galicia (DOG núm. 50, do 13 de marzo), creado e regulado polo Decreto 119/2005, do 6 de maio, como órgano técnico ao servizo da Administración de xustiza que ten como función auxiliar os xulgados, tribunais, fiscalías e oficinas do Rexistro Civil en materia de medicina forense. Posteriormente, pola Orde do 1 de setembro de 2015 (DOG núm. 176, do 15 de setembro), e pola Orde do 5 de outubro de 2017 (DOG núm. 210, do 6 de novembro), modifícase a devandita relación de postos de traballo.
De acordo co artigo 523 da Lei 6/1985, do 1 de xullo, do poder xudicial, unha vez aprobadas as relacións de postos iniciais, a Comunidade Autónoma de Galicia ten competencia para aprobar as súas modificacións. En todo caso, as modificacións das RPT iniciais que se produzan deberán contar con informe previo do Consello Xeral do Poder Xudicial e, para a súa efectividade, é preceptiva a comunicación previa ao Ministerio de Xustiza.
Polo exposto, consultadas as organizacións sindicais presentes na Mesa Sectorial de Negociación e o Consello Xeral do Poder Xudicial, e comunicada a modificación ao Ministerio de Xustiza,
Artigo único
Aprobar a modificación da relación de postos de traballo do Instituto de Medicina Legal de Galicia que figura no anexo da presente orde.
Santiago de Compostela, 15 de novembro de 2022